وخت لږ دی سر شمیرنه کې ځانونه لیکل هیر نه کړۍ
د خیبر پښتونخوا د سر شیمرنې محکمې کمشنر ممتاز علي خان وي او ای ډیوه ته په دغه خپرونه کې ویلي پښتانه دا ځلې ډیر بیداره او ویخ دي. پکار ده د پاتې سیمو پښتانه هم خپله ذمه واري پوره کړي او په دې مهم کار کې برخه واخلي.
واشنګټن ډي سي — د خیبرپښتونخوا ۱۲ ضلعو، د بلوچستان په ۱۷ ضلعو او په شپږو قبایلي ایجنسو کې د کور شمیرنې او سر شمیرنې اخرۍ مرحله د نن نه پیل شوی. د خالي د ورځې پورې به په دې مرحله کې کورونه او بیا د شنبې یا اتوار د ورځې نه به د خلکو شمیرنه پیل کیږي. د پاکستان د شماریاتو محکمې مرکزي ډایریکټر حبیب الله خټک نن وي او ای ډیوه ته ویلي د کومو خلکو د کورونو یا د بندیانو شمیرنه که پاتې وي، دوي کولی شي اداره خبر کړي. مونږ به دعملې کسان دغو سیمو او کلو ته لیږو. د خیبر پښتونخوا د سر شیمرنې محکمې کمشنر ممتاز علي خان وي او ای ډیوه ته په دغه خپرونه کې ویلي پښتانه دا ځلې ډیر بیداره او ویخ دي. پکار ده د پاتې سیمو پښتانه هم خپله ذمه واري پوره کړي او په دې قامي عمل کې ګډون وکړي. پاکستان کې ۱۹ کاله وروستو کېدونکې سرشمېرنې وړومبۍ مرحله د ۱۵م مارچ نه تر ۲۵ اپرېل پورې ترسره شوي وه. دویمه او اخري مرحله به د روانې میاشتې ۲۵مې نیټې پورې روانه وي. د سرشمیرنې یا مردم شمارۍ په موضوع نن د وي او ای ډیوه په هیلو وي او ای خپرونه کې میلمنو برخه اغستې. تاسو يې په لاندیني لنک اوریدی شۍ.